אילקאיי גונדואן

אִילְקַאִיי גוּנְדוֹאָן (בטורקית: İlkay Gündoğan; בעברית נקרא גם, באופן שגוי, אילקאיי גונדוגאן; נולד ב-24 באוקטובר 1990) הוא כדורגלן גרמני ממוצא טורקי המשחק במנצ'סטר סיטי מהפרמייר ליג. גונדואן משלב במשחקו יכולות הגנתיות והתקפיות. הוא ניחן ביכולות מסירה וקריאת משחק גבוהות. לאחר ששיחק 157 משחקים עבור דורטמונד, גונדואן חתם במנצ'סטר סיטי ב-2016, שם זכה בחמישה גביעי פרמיירליג, ארבעה גביעי EFL, שני גביעי FA ובליגת האלופות. זה כלל טרבל יבשתי בעונת 2022/23, האחרונה שלו במועדון, בה גם שימש כקפטן. גונדואן נולד בגלזנקירכן כדור שלישי למהגרים מטורקיה. הוא שיחק בקבוצת הילדים של שאלקה 04, עבר לבוכום ב-2005 ושיחק בקבוצת הנוער ובקבוצה השנייה של המועדון. ב-2009 עבר לנירנברג, וכבר בהופעתו הרביעית במדי הקבוצה בישל שער במשחק מול באיירן מינכן, ובסיבוב השני כבש לראשונה במדי נירנברג, שוב מול באיירן. ב-5 במאי 2011 חתם בבורוסיה דורטמונד על חוזה לארבע שנים, כבש לראשונה במשחק מול פרייבורג ב-17 בדצמבר. ב-20 במרץ 2012 כבש בדקה ה-120 בגביע מול גרויטר פירט בחצי גמר הגביע ששלח את דורטמונד לגמר הגביע. בעונת 2012/2013 הוא כיכב בליגת האלופות והיה לאחד מהשחקנים הטובים בליגת האלופות באותה עונה כאשר דורטמונד מנצחת את ריאל מדריד בתוצאה 1–4 ובנוסף לרביעייה של רוברט לבנדובסקי הוא נחשב לאחד מהשחקנים הטובים באותו משחק וגם במשחק הגומלין בו הפסידה בורוסיה בתוצאה 0–2 ועלתה לגמר. במשחק הגמר מול באיירן מינכן הוא כבש בפנדל בדקה ה-68, אך דורטמונד הפסידה בתוצאה 1–2 משער של אריין רובן בדקה ה-88. בתחילת עונת 2013/2014 נפצע במהלך משחק ידידות של נבחרת גרמניה מול נבחרת פרגוואי בגב והושבת למשך שנה. חזר לראשונה בהפסד 1–2 מול פ.צ. קלן, ב-18 באוקטובר 2014. ב-2 ביוני 2016 חתם לארבע שנים במנצ'סטר סיטי האנגלית. ב-15 בדצמבר 2016 קרע את הרצועה הצולבת בברכו וסיים את העונה. בעונת 2017/2018 החלים מהפציעה והיה חלק מזכייתה של סיטי בפרמייר ליג ובגביע הליגה. בעונת 2021/2022 זכתה מנצ'סטר סיטי באליפות אנגליה הודות למהפך בזק (שלושה שערים בחמש דקות) לקראת סיום המשחק שקבע את תוצאת המשחק המכריע – ניצחון 3–2 על אסטון וילה וזכייה באליפות בפער של נקודה בודדת מהקבוצה שסיימה במקום השני – ליברפול, שניים מהשערים הובקעו על ידי גונדוגאן שנכנס כמחליף רק מספר דקות קודם לכן. ביוני 2023 כבש צמד בגמר הגביע האנגלי בניצחון 1–2 בדרבי על מנצ'סטר יונייטד. בעונת 2023 היה גונדואן חלק משמעותי ביותר בזכייתה של מנצ'סטר סיטי בליגת האלופות, דבר שהקנה לו זכייה בתואר כדורגלן השנה בגרמניה. ב-26 ביוני 2023 חתם לשנתיים בברצלונה מהלה ליגה. ב-23 באוגוסט 2024 חזר למנצ'סטר סיטי. גונדואן שיחק בכל הנבחרות הצעירות של גרמניה, ובאוגוסט 2011 זומן גונדואן לראשונה לסגל נבחרת גרמניה הבוגרת, למשחק ידידות מול ברזיל, אך לא שותף בו. באוקטובר 2011 ערך גונדואן את הופעת הבכורה שלו בנבחרת גרמניה, כשהחליף את פיליפ לאם במשחק מול בלגיה במוקדמות יורו 2012, בו ניצחה גרמניה 1–3. גונדואן זומן לסגל גרמניה ליורו 2012, בו גרמניה הגיעה עד לחצי הגמר, אך הוא לא שותף בו כלל. במרץ 2013 הבקיע גונדואן את שער הבכורה שלו במדי נבחרת גרמניה, בניצחון 1–4 על קזחסטן במסגרת מוקדמות מונדיאל 2014. גונדואן לא זומן לסגל הגרמני למונדיאל 2014 עקב פציעת גב שהשביתה אותו לתקופה ארוכה, והחמיץ את הזכייה הגרמנית בטורניר זה. גונדואן החמיץ גם את יורו 2016 בגלל פציעה, על אף שהיה שותף מלא בהעפלת גרמניה לטורניר זה, ואף הבקיע שני שערים במוקדמות יורו 2016. גונדואן זומן לסגל הגרמני למונדיאל 2018, וערך בו הופעה אחת, כשהחליף את סבסטיאן רודי בדקה ה-31, במשחק בו ניצחה גרמניה בתוספת הזמן 1–2 את שוודיה. גונדואן לא נטל חלק בשני המשחקים האחרים בשלב הבתים, בהם גרמניה הפסידה למקסיקו ולקוריאה הדרומית. גרמניה וגונדואן הודחו במפתיע כבר בשלב הבתים. גונדואן זומן לסגל הגרמני ליורו 2020, ופתח בהרכב בכל משחקי שלב הבתים, בו סיימה גרמניה במקום השני והעפילה לשמינית הגמר, שם הפסידה הנבחרת הגרמנית 0–2 לאנגליה, והודחה מהטורניר. גונדואן לא שותף במשחק זה. גונדואן נכלל בסגל נבחרת גרמניה לטורניר מונדיאל 2022. במשחק הראשון בשלב הבתים במונדיאל זה, גונדואן הבקיע שער יתרון לגרמניה מול יפן, אך המשחק הסתיים בניצחון 2-1 ליפן, כשגונדואן הוחלף במהלך המחצית השנייה. גונדואן פתח בהרכב גם בתיקו 1-1 מול ספרד ובניצחון 2–4 על קוסטה ריקה, והוחלף בשניהם. גם במונדיאל זה, הודחה גרמניה בשלב הבתים, בפעם השנייה ברציפות. בורוסיה דורטמונד אליפות גרמניה: 2011/2012 הגביע הגרמני: 2011/2012 הסופר קאפ הגרמני: 2013 מנצ'סטר סיטי אליפות אנגליה (5): 2017/18, 2018/19, 2020/21, 2021/2022, 2022/2023 גביע אנגלי: 2018/2019, 2022/2023 גביע הליגה האנגלי (4): 2017/18, 2018/2019, 2019/2020, 2020/2021 מגן הקהילה (2): 2018, 2019 ליגת האלופות: 2022/2023 שחקן החודש בפרמייר ליג (2): ינואר 2021, פברואר 2021 כדורגלן השנה בגרמניה: 2023 מדיה וקבצים בנושא אילקאיי גונדואן בוויקישיתוף אילקאיי גונדואן, ברשת החברתית פייסבוק אילקאיי גונדואן, ברשת החברתית אקס (טוויטר) אילקאיי גונדואן, ברשת החברתית אינסטגרם אילקאיי גונדואן, באתר Transfermarkt אילקאיי גונדואן, באתר Fussballdaten.de (בגרמנית) אילקאיי גונדואן, באתר Soccerway אילקאיי גונדואן, באתר BDFutbol אילקאיי גונדואן, באתר WorldFootball.net אילקאיי גונדואן, באתר National Football Teams אילקאיי גונדואן, באתר FootballDatabase.eu אילקאיי גונדואן, באתר ESPN האתר הרשמי של גונדואן עם מהפך אדיר: מנצ'סטר סיטי ניצחה 2:3 את וילה, וזכתה באליפות שמינית, באתר וואלה, 22 במאי 2022 מערכת ONE, ‏רכש גדול לאלופה: אילקאי גונדואן חתם בברצלונה, באתר ONE‏, 26 ביוני 2023 Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)